CELEX: 32010R0731
Language: el
Date: 2010-08-11
Title: Κανονισμός (ΕΕ) αριθ. 731/2010 της Επιτροπής, της 11ης Αυγούστου 2010 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 214/2
            
         ΚΑΝΟΝΙΣΜΌΣ (ΕΕ) αριθ. 731/2010 ΤΗΣ ΕΠΙΤΡΟΠΉΣ
   της 11ης Αυγούστου 2010
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Αυγούστου 2010.
      
         
            Για την Επιτροπή, εξ ονόματος του Προέδρου,
         Štefan FÜLE
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Οπτικοακουστική εγκατάσταση αποτελούμενη ουσιωδώς από τα ακόλουθα συστατικά στοιχεία:
                              
                                          —
                                       
                                       
                                          10 βιντεοφωνικές συσκευές αναπαραγωγής του τύπου δίσκου στερεάς κατάστασης μη πτητικής αποθήκευσης (DVD),
                                       
                                    
                                          —
                                       
                                       
                                          10 συσκευές προβολής που χρησιμοποιούν τεχνολογία μήτρας με υγρούς κρυστάλλους (LCD), του τύπου που μπορεί να προβάλλει ψηφιακές πληροφορίες που παράγονται από αυτόματες μηχανές επεξεργασίας πληροφοριών,
                                       
                                    
                                          —
                                       
                                       
                                          10 μεμονωμένα αυτοτροφοδοτούμενα μεγάφωνα, τοποθετημένα στο προστατευτικό περίβλημά τους, και
                                       
                                    
                                          —
                                       
                                       
                                          20 ψηφιακούς ψηφιακούς δίσκους πολλαπλών χρήσεων (DVD) που περιέχουν γραμμένα έργα «μοντέρνας τέχνης» υπό τη μορφή εικόνων συνοδευομένων από ήχο.
                                       
                                    Η εμφάνιση των βιντεοφωνικών συσκευών αναπαραγωγής, των συσκευών προβολής και των μεγαφώνων έχει τροποποιηθεί από καλλιτέχνη, με σκοπό να φαίνονται ότι είναι έργο «μοντέρνας τέχνης», χωρίς αλλοίωση της λειτουργίας τους.
                              Η εγκατάσταση παρουσιάζεται αποσυναρμολογημένη.
                           
                        
               
                  8521 90 00
                  8528 69 10
                  8518 21 00
                  8523 40 51
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8521 και 8521 90 00, 8528, 8528 69 και 8528 69 10, 8518 και 8518 21 00 και 8523, 8523 40 και 8523 40 51.
                  Η κατάταξη στην κλάση 9703 00 00 ως γλυπτό αποκλείεται, δεδομένου ότι κανένα από τα επιμέρους συστατικά ούτε ολόκληρη η εγκατάσταση, όταν συναρμολογηθεί, δεν μπορούν να θεωρηθούν ως γλυπτό. Ο καλλιτέχνης έχει ελαφρώς τροποποιήσει τα συστατικά στοιχεία, οι εν λόγω όμως τροποποιήσεις δεν αλλοιώνουν την αρχική λειτουργία των εμπορευμάτων του τμήματος XVI. Το γραμμένο στο DVD περιεχόμενο είναι αυτό ακριβώς που, σε συνδυασμό με τα συστατικά στοιχεία της εγκατάστασης, προσδίδει το στοιχείο «μοντέρνα τέχνη».
                  Η οπτικοακουστική εγκατάσταση δεν αποτελεί ούτε τεχνούργημα, δεδομένου ότι αποτελείται μάλλον από επιμέρους στοιχεία, ούτε προϊόντα σε σύνολα συσκευασμένα για λιανική πώληση, κατά την έννοια του γενικού κανόνα 3 β). Κατά συνέπεια, τα συστατικά στοιχεία της εγκατάστασης πρέπει να καταταχθούν χωριστά.
                  Συνεπώς, οι βιντεοφωνικές συσκευές αναπαραγωγής πρέπει να καταταγούν στον κωδικό ΣΟ 8521 90 00, οι συσκευές προβολής στον κωδικό ΣΟ 8528 69 10, τα μεγάφωνα στον κωδικό ΣΟ 8518 21 00 και οι δίσκοι DVD στον κωδικό ΣΟ 8523 40 51.
               
            
                  
                              2.
                           
                           
                              Μια επονομαζόμενη «ελαφρά εγκατάσταση» αποτελούμενη από 6 κυκλικούς φωτιστικούς σωλήνες φθορισμού και 6 συσκευές φωτισμού από πλαστικές ύλες.
                              Έχει σχεδιαστεί από καλλιτέχνη και λειτουργεί σύμφωνα με οδηγίες παρεχόμενες από τον καλλιτέχνη. Προορίζεται προς έκθεση σε γκαλερί, στερεωμένη στον τοίχο.
                              Οι συσκευές φωτισμού είναι χωριστά μεταξύ τους και προορίζονται να τοποθετηθούν κατακόρυφα.
                              Οι σωλήνες τοποθετούνται μέσα στις συσκευές φωτισμού, δημιουργώντας δύο εναλλασσόμενες αποχρώσεις του λευκού.
                              Το προϊόν παρουσιάζεται αποσυναρμολογημένο.
                           
                        
               
                  9405 10 28
               
               
                  Η κατάταξη καθορίζεται από τους γενικούς κανόνες 1, 2 α) και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 9405, 9405 10 και 9405 10 28.
                  Η κατάταξη στην κλάση 9703 00 00 ως γλυπτό αποκλείεται, δεδομένου ότι δεν είναι η εγκατάσταση αυτή που συνιστά «έργο τέχνης» αλλά το επιτελούμενο από αυτήν αποτέλεσμα των λειτουργιών (το φωτεινό εφέ).
                  Η κατάταξη στην κλάση 9705 00 00 αποκλείεται, δεδομένου ότι η εγκατάσταση δεν είναι συλλεκτικό αντικείμενο ιστορικού ενδιαφέροντος. Διαθέτει τα χαρακτηριστικά συσκευών φωτισμού, της κλάσης 9405.
                  Συνεπώς, το προϊόν πρέπει να καταταγεί στον κωδικό ΣΟ 9405 10 28 ως συσκευή φωτισμού που στερεώνεται στον τοίχο.